《与至能夜话》
宋代·方岳

吾生如征鸿，岁月如脱兔。
江上烟雨寒。花老春已暮。
肯辞白发亲，我盖坐贫故。
文章未得力，儒冠岂余误。
至能我辈人，未随时俗恶。
青灯竹窗底，健论时一吐。
风雷万马奔，沧溟百川赴。
策名藉奉常，颜色若有迕。
堂堂湖海豪，岂供折腰具。
欲於我乎馆，西山美无度。
谨勿袖笏来，恐犯西山怒。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。